Document ID: 31985R0299

*****
ΚΑΝΟΝΙΣΜΟΣ (ΕΟΚ) αριθ. 299/85 ΤΗΣ ΕΠΙΤΡΟΠΗΣ
της 5ης Φεβρουαρίου 1985
για τροποποίηση του κανονισμού (ΕΟΚ) αριθ. 2711/84 περί προβλέψεως ορισμένων λεπτομερειών εφαρμογής του κανονισμού (ΕΟΚ) αριθ. 2261/84 για την περίοδο εμπορίας 1984/85 όσον αφορά τις οργανώσεις παραγωγών ελαιολάδου και των ενώσεών τους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 2260/84 (2), και ιδίως το άρθρο 5,
τον κανονισμό (ΕΟΚ) αριθ. 2261/84 του Συμβουλίου της 17ης Ιουλίου 1984 περί θεσπίσεως των γενικών κανόνων των σχετικών με την ενίσχυση στην παραγωγή ελαιολάδου και στις οργανώσεις παραγωγών (3), και ιδίως τα άρθρα 19 και 20,
Εκτιμώντας:
ότι ο κανονισμός (ΕΟΚ) αριθ. 2711/84 (4) προβλέπει ορισμένες λεπτομέρειες εφαρμογής του κανονισμού (ΕΟΚ) αριθ. 2261/84 για την περίοδο εμπορίας 1984/85 όσον αφορά τις οργανώσεις παραγωγών ελαιολάδου και των ενώσεών τους, και ιδίως την προθεσμία εντός της οποίας μπορούν οι ελαιοπαραγωγοί να προσχωρήσουν σε μια οργάνωση παραγωγών·
ότι η πείρα έδειξε ότι, λόγω της εφαρμογής του νέου καθεστώτος ενισχύσεως στην παραγωγή, διαπιστώθηκαν ορισμένες καθυστερήσεις ανεξάρτητες της θελήσεως των ενδιαφερομένων· ότι, συνεπώς, πρέπει να αναβληθούν ορισμένες προθεσμίες που προβλέπονται στον προαναφερόμενο κανονισμό·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2711/84 τροποποιείται ως εξής:
1. Στο άρθρο 2, η παράγραφος 3 αντικαθίσταται από το εξής κείμενο:
«3.Τα ενδιαφερόμενα κράτη μέλη πρέπει να επαληθεύσουν, το αργότερο στις 30 Απριλίου 1985, εάν πληρούνται οι όροι της αναγνώρισης.»
2. Στο άρθρο 3, η ημερομηνία «31 Ιανουαρίου 1985» αντικαθίσταται από την ημερομηνία «28 Φεβρουαρίου 1985».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Φεβρουαρίου 1985.

Labels: 19
6